A Bizottság 1703/2000/EK rendelete

(2000. július 31.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1264/2000/EK bizottsági rendelettel [1] módosított vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a legutóbb a 955/1999/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezései értelmében a jogosultak még három hónapig hivatkozhassanak.

(5) Az e rendeletben előírt intézkedések összhangban vannak a Vámkódex Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett, e rendelet rendelkezéseinek meg nem felelő kötelező tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében három hónapig még hivatkozni lehet.

3. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 31-én.

a Bizottság részéről

Pedro Solbes Mira

a Bizottság tagja

[1] HL L 144., 2000.6.17., 6. o.

[2] HL L 256., 1987.9.7., 1. o.

[3] HL L 119., 1999.5.7., 1. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Gomba (Agaricus nemzetséghez tartozó) elkészítve, blansírozva és az alábbi jellemzőkkel rendelkező folyadékba merítve:szabad illósav, ecetsavban kifejezve: 0,5 tömegszázalék,szulfit: < 2 ppm,só: 2,6 tömegszázalék.Ez az egyéb tartósítószereket is tartalmazó termék azonnali emberi fogyasztásra alkalmas. | 20031030 | A besorolást a Kombinált Nómenklatúra 1. és 6. általános értelmezési szabályában foglalt rendelkezések, a 20. árucsoporthoz fűzött 1. kiegészítő megjegyzés, valamint a 2003, a 200310 és a 20031030 KN-kódok megfogalmazásai határozzák meg. Mivel sótartalma meghaladja a 2,5 tömegszázalékot, a termék a Kombinált Nómenklatúra 20. árucsoportjához fűzött 1. kiegészítő megjegyzés szerint nem sorolható a 20019050 KN-kód alá. |

2.Szintetikus anyag, amely sztirol-etilén/propilén-sztirol vagy sztirol-etilén/butilén-sztirol szakaszos kopolimerjéből áll, és alacsony telítetlenségi fokkal rendelkezik (jódszáma 4 és 7 között van). | 40029990 | A besorolást a Kombinált Nómenklatúra 1. és 6. általános értelmezési szabályában foglalt rendelkezések, a 40. árucsoporthoz fűzött megjegyzés 4. a) pontja, valamint a 4002, a 400299 és a 40029990 KN-kódok megfogalmazásai határozzák meg. Ezek a szakaszos polimerek megfelelnek a 40. árucsoporthoz fűzött megjegyzés 4. a) pontja minden követelményének, és besorolásuk szintetikus gumiként történik a 4002 vámtarifaszám alatt. |

--------------------------------------------------